EkBass/fiwiki-20250220-pages-articles huggingface dataset:
Flachau

Flachau on kunta Salzburgin osavaltiossa Itävallassa. Flachaussa on useita suuria hiihtokeskuksia ja yhteensä 760 km laskettelurinteitä. Kansainvälisten urheilutapahtumien ja talviurheilukeskusten takia noin 2 600 asukkaan kunnassa on majoituspaikkoja yli 9 300 vierailijalle. == Lähteet == *
Alfred Filip Danielson

Alfred Filip Danielson (18. kesäkuuta 1856 Hauho – 22. huhtikuuta 1904 Luhanka) oli suomalainen opettaja, virkatalon vuokraaja ja moninkertainen valtiopäivämies. Danielsonin vanhemmat olivat kirkkoherra Johan Filip Danielson ja Amanda Lovisa Palander. Professori, poliitikko Johan Rickard Danielson-Kalmari oli hänen veljensäYlioppilasmatrikkeli 1853–1899: Danielson (Danielson-Kalmari) Johan Richard Viitattu 23.1.2021. ja asutusneuvos Eino Kalmari hänen poikansaAikalaiskirja 1934, s. 294. Viitattu 23.9.2021.. Danielsonin puoliso vuodesta 1881 oli Selinda Maria Mölsé. Danielson tuli ylioppilaaksi Jyväskylän lyseosta ja toimi olutpanimon hoitajana Joutsassa ja sitten Sysmässä Hovilan meijerikoulun opettajana. Virkatalon vuokraaja Luhangassa hän oli 1887–1904. Ylioppilasmatrikkeli 1853–1899: Danielson Alfred Filip Viitattu 23.1.2021. Danielson oli Heinolan tuomiokunnan edustaja talonpoikaissäädyssä valtiopäivillä 1888, 1891, 1894, 1897, 1899 ja 1900. Hän oli useiden valtiopäivävaliokuntien jäsen ja valitsijamies kolmilla valtiopäivillä. Danielson ajoi vahvasti muun muassa kansakoulupakkoa, puolusti miesten ja naisten tasa-arvoa ja teki esityksiä ja anomuksia yksin ja yhdessä muiden edustajien kanssa. Hän oli valtiopäivillä säätynsä ahkerimpia puhujia. == Lähteet == Luokka:Suomalaiset maanviljelijät Luokka:Suomalaiset opettajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1856 syntyneet Luokka:Vuonna 1904 kuolleet
Armand Tuffin de La Rouërie

Charles Armand Tuffin de La Rouërie (13. huhtikuuta 1751 − 30. tammikuuta 1793), de la Rouërien markiisi, oli ranskalainen sotilas ja bretagnelainen vapaustaistelija. La Rouërie oli ranskalainen ratsuväen upseeri, joka palveli Yhdysvaltain lipun alla Yhdysvaltain vapaussodan aikana. Hänet tunnetaan Yhdysvalloissa myös nimellä "eversti Armand". Yhdysvaltain armeijan ylipäällikkö George Washington ylensi hänet prikaatikenraaliksi voitokkaan Yorktownin taistelun jälkeen vuonna 1781. Palattuaan Ranskaan toukokuussa 1784 hänellä oli mukanaan Washingtonin antamia lännentulppaanipuun taimia, jotka hän istutti Saint-Ouen-la-Rouëriessä olevan sukulinnan Château de la Rouërien puutarhaan. Ranskan suuren vallankumouksen (1789-1799) alla hänestä tuli vankka bretagnelaisuuden puolustaja ja Bretagnelaisen yhdistyksen perustaja. Tämän rojalistisen yhdistyksen tarkoituksena oli pitää Ranska monarkistisena ja samalla säilyttää Bretagnen itsehallinto. Tämän puolesta taistelevia kutsuttiin nimellä Chouannerie. Tasavaltalaiset julistivat de La Rouërien yhteiskunnan viholliseksi, joita hän pakoili kuuden kuukauden ajan. Saatuaan tietää Ranskan kuninkaan Ludvig XVI teloituksesta 21. tammikuuta, hän kuoli 30. tammikuuta 1793. ==Lähteet== ==Aiheesta muualla== Luokka:Bretagnelaiset henkilöt Luokka:Yhdysvaltain vapaussota Luokka:Ranskalaiset sotilaat Luokka:Ranskan suuren vallankumouksen henkilöt Luokka:Vapaustaistelijat Luokka:Ranskalaiset aateliset Luokka:Markiisit Luokka:Vuonna 1751 syntyneet Luokka:Vuonna 1793 kuolleet
Human Events

Human Events on yhdysvaltalainen konservatiivinen verkkosivusto, joka perustettiin alun perin sanomalehdeksi vuonna 1944. Vuodesta 2013 sitä on julkaistu vain verkossa. Lehden nimi tulee Yhdysvaltain itsenäisyysjulistuksen ensimmäisestä lauseesta (”When in the course of human events...”). Vietnamin sodan aikana Human Events kannatti sotaa mutta arvosteli usein Yhdysvaltojen strategisia päätöksiä. Lehden sotilasasiantuntija Thomas A. Lane vaati sodan laajentamista Laosiin ja Kambodžaan. 1980-luvulla Human Events kirjoitti Nelson Mandelan olevan ”väkivaltainen marxilainen”. Lehdellä oli vaikutusta Ronald Reaganin poliittisen ajattelun muotoutumiseen. Reagan sanoi vaihtaneensa puoluekantansa demokraatista republikaaniksi Human Eventsin ansiosta. Jotkut Reaganin lähipiiriin kuuluneista henkilöistä, kuten James Baker, yrittivät saada hänet lukemaan mieluummin muita lehtiä. Tietokirjailija Tommi Uschanovin mukaan Human Events voidaan luokitella valemediaksi sen levittämien salaliittoteorioiden takia. Vuonna 2005 Human Events julkaisi listan 1800- ja 1900-lukujen haitallisimmista kirjoista. Listalle valittiin muun massa Kommunistinen manifesti, Taisteluni sekä Kinseyn raportti. Human Eventsin jakaman ”Vuoden konservatiivi” -palkinnon ovat saaneet muun muassa Ronald Reagan, Mike Pence ja Sarah Palin. ==Lähteet== Luokka:Yhdysvaltalaiset sanomalehdet Luokka:Yhdysvaltalaiset verkkosivustot Luokka:Konservatismi
Meksikongofferikilpikonna

Meksikongofferikilpikonna (Gopherus flavomarginatus) on maakilpikonniin kuuluva matelijalaji. Lajia tavataan uhanalaisena Meksikosta. ==Koko ja ulkonäkö== Meksikongofferikilpikonna on Pohjois-Amerikan kilpikonnista suurin ja sen kilpi voi kasvaa 16-40 cm pitkäksi ja ne saavuttavat 35-100 kg painon. Naaraat ovat koiraita kookkaampia. Meksikogofferinkilpikonnan kilpi on päältä litteä ja etuosastaan kapeampi kuin takaosastaan. Kilpi on ruskea ja sen reunat ovat keltaiset. Kilpi koostuu levyistä, joiden keskustat ovat tummat. Lajin raajat ovat väriltään keltaiset tai ruskeat ja vatsa on keltainen. ==Levinneisyys ja elintavat== Meksikongofferikilpikonnaa tavataan Meksikosta Chihuahuan, Coahuilan ja Durangon osavaltioista. Lajin elinympäristöä ovat aavikon pensaikot ja ruohoa kasvavat alueet. Laji kaivaa aavikon hiekkaan käytäviä, jotka voivat olla kaksi metriä syviä ja kymmenen metriä pitkiä. Meksikongofferikilpikonnat viettävät niissä suurimman osan ajastaan. Käytävät suojaavat kilpikonnaa aavikon voimakkailta lämpötilavaihteluilta ja pedoilta. Marraskuulta huhtikuulle laji on horroksenkaltaisessa tilassa. Meksikongofferikilpikonnan ravintoa on erityisesti galletaheiniin kuuluva Pleuraphis mutica, mutta se syö myös muita kasveja esimerkiksi mehikasveja ja kaktusten hedelmiä. Matelijan parittelukausi kestää toukokuulta heinäkuulle ja naaraat munivat kesäkuusta elokuulle. Munia on useimmiten 6-18\. Meksikongofferikilpikonna voi elää 70-vuotiaaksi. Populaatioissa naaraita on enemmän kuin koiraita. Meksikongofferikilpikonna luokitellaan äärimmäisen uhanalaiseksi ja kannan kooksi arvioidaan 2 500 yksilöä ja kanta on vähenevä. Tärkeimmät uhat kannalle ovat pyydystäminen ravinnoksi ja elinympäristön häviäminen, koska karjaa laidunnetaan ruohomailla. ==Lähteet== Luokka:Kilpikonnat Luokka:Uhanalaiset matelijat
Porin tiedepuisto

Porin Tiedepuisto on Porin Vähäraumalla sijaitseva koulutuskeskittymä. Alueella sijaitsevat teknologiakeskus Pripoli, sekä ammattikoulu WinNovan kampus, joka avautui nykymuotoisena vuonna 2018 Satakunnan ammattikorkeakoulun poistuttua alueelta.https://www.winnova.fi/yhteystiedot/toimipisteet/pori/tiedepuiston_kampus Koulutuskeskittymän alueella opiskelee ja työskentelee yhteensä yli 3500 henkilöä.https://www.radiopori.fi/uutiset/paikallinen/peruskorjattu- tiedepuisto-3nen-saa-uudet-opiskelijansa-maanantaina == Lähteet == Luokka:Vähärauma Luokka:Suomen koulutus
John Palo-Kangas

Uno John Kangas, myös Palo-Kangas (syntyisin Uuno Johannes Palokangas; 20. tammikuuta 1904 – 24. kesäkuuta 1957 Los Angeles USA)"California, County Birth and Death Records, 1800-1994", database with images, FamilySearch (https://familysearch.org/ark:/61903/1:1:QGR2-CS6B : 1 March 2021), Uno John Kangas Palo-Kangas, 1957. oli amerikansuomalainen Kaliforniassa vaikuttanut kuvanveistäjä.Suomalainen taiteilija herättää huomiota Amerikassa. Kuvanveistäjä John Palo-Kangas kertoo työstään ja toiveistaan, Seura, 10.06.1936, nro 24, s. 20, Kansalliskirjaston digitaaliset aineistotJohn Palo- Kangas, sculptor, placing a mold on his plaster of Paris statue "Spirit of the C. C. C." in Griffith Park, Los Angeles, 1935, UCLA > Islandora Repository > Los Angeles Times Photographs Collection Suomessa syntynyt Palo-Kangas asui alun perin Detroitissa ja opiskeli siellä muotokuvamaalausta. Hän päätyi kuitenkin kuvanveistäjän uralle ja muutti 1928 Los Angelesiin jossa hän työskenteli aluksi vahakuvien muovaajana. Palo-Kangas tuli Yhdysvalloissa tunnetuksi kun lokakuussa 1933 presidentti Franklin D. Roosevelt paljasti Los Angelesissa vieraillessaan Palo-Kankaan tekemän The Conservation of Man and Nature veistoksen liittovaltion rahoittaman Civilian Conservation Corps- ohjelman leirillä numero 1917 Griffith Parkissa. Palo-Kangas teki myös Kaliforniaan lähetysasemia perustaneen munkki Juniperro Serran patsaan, joka pystytettiin 1936 erääseen Venturan kaupungin puistoon. Molemmat patsaat on korvattu myöhemmin pronssisilla kopioilla Vuonna 1937 paljastettiin Santa Monicassa Santa Monica Highschoolin kampuksella Palo-Kankaan The Viking niminen veistos ja vuonna 1939 paljastettiin Bakersfieldissä Palo-Kankaan isä Garcesista tekemä patsas. The Living New Deal : Artists : John Palo-Kangas Palo-Kankaan puoliso oli Esther L. Palo-Kangas. Suomalaisten tietojen (Ylikiimingin kirkonkirjat; syntyneet 1903–1908, s. 23) mukaan Palo-Kankaan syntymäpäivämäärä oli 8. tammikuuta 1904 ja syntymäpaikka Ylikiiminki. == Lähteet == Luokka:Yhdysvaltalaiset kuvanveistäjät Luokka:Amerikansuomalaiset henkilöt Luokka:Vuonna 1904 syntyneet Luokka:Vuonna 1957 kuolleet
Liuskemuura

Liuskemuura (Myrmelastes schistaceus) on puumuurien heimoon kuuluva varpuslintu. Liuskemuuraa tavataan Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 884 000 km2. Lajia on kuvattu harvinaiseksi, ja sen arvellaan olevan vähenemässä elinympäristöjen tuhoutumisen vuoksi. Suuren levinneisyysalueen turvin se on kuitenkin luokiteltu elinvoimaiseksi. == Lähteet == Luokka:Liuskemuurat Luokka:Elinvoimaiset lajit
Räikkämuura

Räikkämuura (Myrmelastes hyperythrus) on puumuurien heimoon kuuluva varpuslintu. Räikkämuuraa tavataan Boliviassa, Brasiliassa, Kolumbiassa, Ecuadorissa ja Perussa, ja sen levinneisyysalueen pinta-ala on noin 2 120 000 km2. Lajin on kuvattu olevan yleinen, ja se on luokiteltu elinvoimaiseksi. == Lähteet == Luokka:Liuskemuurat Luokka:Elinvoimaiset lajit
Dagon (novelli)

Dagon on yhdysvaltalaisen kauhukirjailija H. P. Lovecraftin heinäkuussa 1917 kirjoittama novelli. Se ilmestyi Vagrant-lehdessä marraskuussa 1919 ja myöhemmin Weird Talesissa kahteenkiin otteeseen. == Juoni == Novellin kertoja on merimies, jonka laivan saksalaiset upottavat ensimmäisessä maailmansodassa. Hänet otetaan vangiksi saksalaiseen laivaan, mutta muutamaa päivää myöhemmin hän pakenee veneellä. Merellä hän ajautuu päämäärättömästi maata tai laivoja näkemättä. Hän nukahtaa lopulta ja havahtuessaan huomaa joutuneensa keskelle vastenmielistä mustaa liejua, joka jatkuu joka suunnassa silmänkantamattomiin. Kertoja lähtee harhailemaan liejussa ja löytää muinaisen monoliitin, jonka ihmiselle tuntematon sivilisaatio on pystyttänyt. Kertoja tutkii monoliittia, jolloin valtava hirviö syöksähtää esiin vedestä. Kauhuissaan kertoja pakenee ja onnistuu pääsemään yhdysvaltalaisen laivan kyytiin. Hänen pelottavat kokemuksensa vainoavat häntä, ja hän lievittää traumojaan morfiinilla. Myöhemmin hänen rahansa kuitenkin loppuvat, ja hän päättää tehdä itsemurhan. Silloin ikkunaan ilmestyy hirviömäinen käsi, ja kertoja jättää selontekonsa kesken. == Kirjoittaminen ja julkaisu == Lovecraft sai ”Dagoniin” idean näkemästään unesta, jossa hän joutui rämpimään inhottavassa, upottavassa liejussa. Ajatus syrjäistä järveä vainoavasta kalamaisesta ihmishahmosta lienee peräisin Irvin S. Cobbin novellista ”Fishhead”, josta Lovecraft piti kovasti.Joshi, S. T. & Schultz, David E.: Dagon . An H.P.Lovecraft encyclopedia, 2001. Viitattu 23.1.2021. Novelli ilmestyi ensin Vagrant- lehdessä marraskuussa 1919. Myöhemmin se julkaistiin Weird Talesissa kahteenkin otteeseen: lokakuussa 1923 ja tammikuussa 1936. Se oli mukana myös ensimmäisessä Lovecraft-novellikokoelmassa The Outsider and Others. Kari Nenosen käännös oli ensimmäisen suomenkielisen Lovecraft-kokoelman ensimmäinen tarina. Temppeli ja muita kertomuksia -niminen kokoelma ilmestyi Jalavan kustantamana vuonna 1988. == Teemat == Lovecraftin mukaan ”Dagon” on kertomus ”oudosta pakkomielteestä ja kauheista hallusinaatioista”. S. T. Joshi ja David E. Schultz (2001) huomauttavat, ettei lopun hirviömäinen käsi liene todellinen tapahtuma vaan osoitus kertojan syvenevästä hulluudesta. Ajatus San Franciscon kaduilla harhailevasta jättiläismäisestä kalamiehestä on Joshin ja Schultzin mielestä huvittava. ”Dagonissa” Lovecraft hahmotteli ensimmäistä kertaa fiktiivistä jumaltarustoa, jonka pohjalle Cthulhu-mytologia sittemmin rakentui. Hän jatkoi samankaltaisten teemojen parissa novelleissaan ”Cthulhun kutsu” (1926) ja ”Varjo Innsmouthin yllä” (1931). Joshin ja Schultzin mukaan kumpaakin voi pitää ”Dagonin” laajempana uusioversiona. == Lähteet == == Aiheesta muualla == Luokka:H. P. Lovecraftin novellit Luokka:Vuoden 1919 kirjat
BFGoodrich

BFGoodrich on amerikkalainen rengasvalmistaja. Yritys oli aluksi osa Goodrich Corporation -konglomeraattia, kunnes ranskalainen Michelin hankki sen vuonna 1990 Uniroyalin kanssa (tuolloin The Uniroyal Goodrich Tire Company). == Tuotteet == BFGoodrichin tuotevalikoimaan kuuluvat mm. urheilu- ja kilpa- autojen, henkilöautojen, pakettiautojen sekä raskaan kaluston renkaat. Lisäksi merkki tarjoaa pyyhkijänsulkia erityisesti maastoajoon. == Lähteet == == Aiheesta muualla == *BFGoodrichin Suomen nettisivut Luokka:Yhdysvaltalaiset yritykset Luokka:Rengasvalmistajat
Stop

Stop voi viitata esimerkiksi seuraaviin asioihin: * Stop, sans-serif- kirjaintyyppi * STOP, Zen Cafén albumi * ”Stop!”, Jane’s Addictionin kappale ===Katso myös=== * stop-merkki, liikennemerkki
David Burljuk

David Burljuk (1882 Semirotovštšina, Harkovan kuvernementti – 1967 New York, Yhdysvallat) oli venäjänkielinen ukrainalaissyntyinen Yhdysvaltojen kansalaisuuden saanut taidemaalari ja runoilija. Hän kirjoitti venäjäksi. Burljuk tutustui 1911 Moskovassa Vladimir Majakovskiin. He julkaisivat yhdessä futuristisen manifestin. Hän piti vallankumouksen jälkeen näyttelyitä Siperiassa ja toimi sikäläisten futuristien johdossa. Hän lähti 1920 Japaniin ja sieltä 1922 Yhdysvaltoihin. Hän keskittyi Yhdysvalloissa maalaamiseen ja toimitti vaimonsa Marussian kanssa lehteä Color and Rhyme (1937–1966), jossa hän julkaisi muistelmiaan. Hän sai 1930 Yhdysvaltojen kansalaisuuden. Burljukin veli oli taidemaalari Volodimir (Vladimir) Burljuk. ==Lähteet== ==Aiheesta muualla== * * * (Journal.fi) * * Tomi Huttunen, Korvapuusti yleiselle maulle (1912) Kubofuturismi. Jyväskylän yliopisto Luokka:Ukrainalaiset kirjailijat Luokka:Venäjänkieliset kirjailijat Luokka:Ukrainalaiset taidemaalarit Luokka:Yhdysvaltalaiset kirjailijat Luokka:Yhdysvaltalaiset taidemaalarit Luokka:Vuonna 1882 syntyneet Luokka:Vuonna 1967 kuolleet
Tequila (The Champsin kappale)

"Tequila" on vuoden 1958 meksikolaistyyppinen rock and roll -soitinmusiikkikappale, jonka oli kirjoittanut Danny Flores ja esittänyt The Champs. Julkaisuaikanaan kappale nousi ykkössijalle pop- ja R&B-listoilla; ja siihen viitataan vielä nykyäänkin monesti populaarikulttuurissa.Whitburn, Joel (2004): Top R&B;/Hip-Hop Singles: 1942-2004. Record Research, s. 109. ==Historia== Vuonna 1957 Gene Autryn levy-yhtiö Challenge Records palkkasi Dave Burgessin (syntynyt vuonna 1934), kalifornialaisen rockabilly-laulaja- lauluntekijän joka esiintyi usein nimellä "Dave Dupree". Vuoden 1957 lopussa, kun levy-yhtiö ei ollut julkaissut yhtään hittiä, Challenge Records kääntyi Burgessin puoleen, joka järjesti levytyssession 23. joulukuuta Hollywoodissa. Studiossa olivat paikalla Burgess rytmikitarassa, Cliff Hills bassossa, Flores Trio (Danny Flores saksofonissa ja koskettimilla, Gene Alden rummuissa, ja ykköskitaristi Buddy Bruce) ja Huelyn Duvall laulaen taustalaulun.Huelyn Duvall: "Memories of the Tequila Recording Session" . Viitattu 21. elokuuta 2006. He olivat ensisijaisesti kokoontuneet äänittämään Burgesin kappaleen "Train to Nowhere", kuten myös kappaleet "Night Beat" ja "All Night Rock", joista jälkimmäistä ei koskaan julkaistu. Viimeinen äänitetty kappale oli "Tequila", joka oli enimmäkseen vain Flores Trion jammailua. Se perustui kuubalaiseen mamborytmiin. Kappaleessa sanotaan sana "Tequila" kolme kertaa. Kappale äänitettiin kolmeen kertaan, ja sen kirjoittaja Danny Flores oli myös se joka sanoi sanan "Tequila". Flores soitti myös kuuluisan "likainen saksofoni" -soolon.Grobaty, Tim: "Danny Flores Remembered", Spectropop. Viitattu 26. marraskuuta 2013. Kappale toimi Challenge Recordsin 15. tammikuuta 1958 julkaiseman kappaleen "Train to Nowhere" B-puolena. Duvallin mukaan kappale ei aluksi menestynyt, mutta kun eräs DJ soitti B-puolta Clevelandissa, "Tequila" nousi Billboard-listan ykköseksi 28. maaliskuuta 1958. Daniel Flores oli kirjoittanut kappaleen "Tequila", mutta koska hän oli töissä toisessa levy-yhtiössä, kappale pantiin hänen taiteilijanimensä "Chuck Rion" nimiin. 23. joulukuun äänityssessiossa mukana olleet kokoontuivat uudelleen levyttämään 20. tammikuuta 1958, nimellä The Champs; tarkkaan ottaen yhtye muodostui vasta kappaleen "Tequila" levyttämisen jälkeen. Kappaleessa on huomattu olevan sama rytmi kuin Bo Diddleyn vuoden 1958 kappaleessa "Dearest Darling". The Champs levytti kappaleelle myös jatko-osan "Too Much Tequila", joka julkaistiin Challengen singlenä viininpunaisella etiketillä päästen Billboard Hot 100 -listalle sijalle 30. Vuonna 2020 Dave Burgess kokosi The Champs -yhtyeen uudelleen ja levytti 12 uutta kappaletta LP-levylle nimeltään "Tequila Party". Albumilta löytyy myös kappaleen "Tequila" "party"-versio ja se löytyy osoitteesta http://www.thechampsofficial.com. ==Lähteet== Luokka:Yhdysvaltalaiset musiikkikappaleet Luokka:Vuoden 1958 kappaleet Luokka:Billboard Hot 100 -listan ykköset
Tuomo Harjula

Tuomo Harjula (s. 17. tammikuuta 1978 Oulu) on suomalainen entinen jääkiekkoilija ja nykyinen jääkiekkovalmentaja. Harjula on Oulun Kärppien kasvatti ja pelasi juniorikiekkoa Kärppien joukkueessa vuoteen 1999 asti. Kaudella 1999–2000 Harjula pelasi 30 ottelua Kärppien miesten joukkueessa Jääkiekon I-divisioonaa ja kahdeksan ottelua lainalla Suomi-sarjan Raahe- Kiekossa. Kärppien noustua Liigaan vuosituhannen vaihteessa Harjula pelasi kaksi kautta Kärpissä ennen siirtymistään Ässien riveihin kaudelle 2002–2003. Kahden Ässä-kauden jälkeen Harjula lähti Itävallan kakkostasolla pelanneen EHC Lustenaun joukkueeseen, jossa pelasi vajaat kaksi kautta. Jälkimmäisellä kaudella Lustenau voitti sarjamestaruuden, ja 13 ottelua joukkueessa pelannut Harjula lasketaan myös mestariksi, vaikka siirtyikin joukkueesta kesken kauden Tanskaan Herlev Hornetsin joukkueeseen. Tanskassa Harjula pelasi puolitoista kautta eli kevääseen 2007 asti. Seuraavalle kaudelle Harjula vaihtoi Italiaan HC Neumarkt/Egnan joukkueeseen, jossa pelasi kolme täyttä kautta. Kaudelle 2010–2011 Harjula palasi Itävaltaan, kakkostason EHC Bregenzerwaldin joukkueessen yhden kauden ajaksi. Itävallasta Harjula palasi Italiaan, Serie B:n EV Bozenin joukkueeseen, josta lainattiin siirtorajalla Serie A:ssa pelanneeseen kaupungin ykkösjoukkue HC Bolzanon joukkueeseen. Bolzanossa Harjula pääsi juhlimaan Italian mestaruutta. Uransa viimeisen kauden 2012–2013 Harjula pelasi jälleen Serie B:ssa HC Eppan Piratesin riveissä. Jo viimeisen pelikautensa aikana Harjula toimi apuvalmentajana EV Bozenin U20-joukkueessa. Kauden 2014–2015 Harjula toimi EV Bozenin Serie B -joukkueen päävalmentajna ja on tämän jälkeen valmentanut Neumarkt/Egnan sekä Auer/Oran eri juniorijoukkueissa sekä apu- että päävalmentajana. Kaudella 2019–2020 hän toimi juniorivalmennuksen ohessa Unterlandin edustusjoukkueen apuvalmentajana Serie B:ssa. == Tilastot == 1997–1998 Kärpät I-divisioona 1 0 0 0 0 – – – – – 1998–1999 Kärpät I-divisioona – – – – – – – – – – 1999–2000 Kärpät I-divisioona 30 3 6 9 10 – – – – – Raahe-Kiekko Suomi-sarja 8 6 5 11 2 – – – – – 2000–2001 Kärpät SM-liiga 56 2 7 9 14 9 2 1 3 2 2001–2002 Kärpät SM-liiga 49 4 6 10 8 4 0 0 0 2 2002–2003 Ässät SM-liiga 56 9 11 20 4 – – – – – 2003–2004 Ässät SM-liiga 51 5 5 10 14 – – – – – 2004–2005 EHC Lustenau Itävalta-2 48 41 47 88 22 – – – – – 2005–2006 EHC Lustenau Itävalta-2 13 6 6 12 8 – – – – – Herlev Hornets Metal Ligaen 13 6 6 12 8 – – – – – 2006–2007 Herlev Hornets Metal Ligaen 36 9 16 25 18 – – – – – 2007–2008 HC Neumarkt/Egna Serie B 42 19 47 66 18 6 3 3 6 4 2008–2009 HC Neumarkt/Egna Serie B 31 16 35 51 6 5 1 5 6 2 2009–2010 HC Neumarkt/Egna Serie B 31 13 14 27 8 6 5 4 9 0 2010–2011 EHC Bregenzerwald Itävalta-2 31 16 15 31 18 – – – – – 2011–2012 EV Bozen 84 Serie B 36 22 21 43 4 – – – – – HC Bolzano Serie A 6 0 1 1 0 12 3 4 7 4 2012–2013 HC Eppan Pirates Serie B 21 7 9 16 4 2 0 1 1 0 4 kautta yhteensä SM-liiga 212 20 29 49 40 13 2 1 3 4 == Lähteet == Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Vuonna 1978 syntyneet Luokka:Elävät henkilöt
Alexander Otto Ehrström

Alexander Otto Ehrström (21. tammikuuta 1826 Porvoo – 25. syyskuuta 1899 Tuusula)Död. Alexander Otto Ehrström. Finska forstföreningens meddelanden, 1.1.1900, Sjuttonde Bandet, ss. 336–337. (ruots.) oli suomalainen maanviljelijä ja moninkertainen valtiopäivämies. Ehrströmin vanhemmat olivat pappi, kirjailija Eric Gustaf Ehrström ja Ulrika Lovisa Ahlstedt. Professori, senaattori Karl Gustaf Ehrström oli hänen veljensä.Ylioppilasmatrikkeli 1640–1852: Eric Gustaf Ehrström Viitattu 23.1.2021. Ehrström suoritti Mustialassa maatalouskurssin ja toimi ensin useiden eri maatilojen vuokraajana, kunnes avioitui Järvenpään kartanon perijättären kanssa ja ryhtyi siellä maanviljelijäksi. Hän osallistui Tuusulan kunnalliselämään aktiivisesti ja edusti Helsingin tuomiokuntaa talonpoikaissäädyssä valtiopäivillä 1882, 1885, 1888 ja 1894 sekä Piikkiön tuomiokuntaa valtiopäivillä 1891. Ehrström oli 1882 suostuntavaliokunnan jäsen ja 1894 laki- ja talousvaliokunnan varajäsen. Vuonna 1882 hän anoi yhdessä muiden kanssa, että keisari Aleksanteri II:lle saataisiin pystyttää muistopatsas. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1826 syntyneet Luokka:Vuonna 1899 kuolleet
Kreikanmonni

Kreikanmonni (Silurus aristotelis) on monnien (Siluridae) heimoon kuuluva kalalaji. Sen tieteellinen lajinimi aristotelis on annettu Aristoteleen mukaan. Kreikanmonnin pituus on tavallisesti 22,7 senttimetrin luokkaa ja voi maksimissaan olla 46 senttimetrin luokkaa. Sillä on peräevässään 66-75½ ruotoa. Leuassaan kreikanmonnilla on yksi viiksipari. Kreikanmonni elää kotoperäisenä Kreikassa Achelóos-joen valuma-alueella eli Trichonída-, Lysimachía-, Ozerós- ja Amvrakía-järvissä. Sitä siirtoistutettiin 1950-luvulla Pamvótida-järveen, 1980-luvulla Vólvi-järveen ja myöhemmin myös Ylíki-järveen. Vólvi-järvessä se muodosti ensin vahvan kannan, joka alkoi kilpailla järvessä alkuperäisenä elävän monnin kanssa, ja onnistui jopa ajamaan monnin siellä paikallisesti sukupuuttoon, mutta on sittemmin lajina itsekin hävinnyt Vólvista, kun taas siirto Pamvótida-järveen onnistui ja lajilla on nykyisin siellä elinkykyinen populaatio. Achelóos-joen valuma-alueen järvissä laji esiintyi alun perin runsaana, mutta liikakalastuksen ja veden saastumisen takia se on nykyisin niissä vähälukuinen. Kreikanmonnin lisääntymisaika on huhti-heinäkuussa. Munat kudetaan 2–3 metrin syvyyteen. Se lisääntyy pareissa ja koiras syleilee naarasta lisääntymisen aikana. Lajin ”pesä” voi olla joko kasvimateriaaleista kyhätty pesä, matala kuoppa tai vain sen puhdistama alue vedenpohjaa. Koiras tekee pesän ja puolustaa pesän aluetta ja munia niiden noin viisi päivän kuluttua tapahtuvaan kuoriutumiseen saakka. Laji saavuttaa sukukypsyyden 2–3 vuoden ikäisenä. Kreikanmonnin ravintoa ovat pääasiassa kalat, mutta se syö myös äyriäisiä, kotiloita, hyönteisiä, sammakkoeläimiä sekä vesikäärmeitä. == Lähteet == * Taksonomian lähde alaheimon sukuun asti: === Viitteet === Luokka:Monnit Luokka:Uhanalaiset kalat
Francis (täsmennyssivu)

Francis voi tarkoittaa ainakin seuraavia: ==Henkilönnimet== *Francis, miehen etunimi *Francis, sukunimenä: **Alec B. Francis (1867–1934), englantilainen näyttelijä **Andrew Francis (s. 1985), kanadalainen näyttelijä **Anne Francis (1930–2011), yhdysvaltalainen näyttelijä **Bob Francis (s. 1958), kanadalainen jääkiekkoilija ja valmentaja **Clare Francis (s. 1946), brittiläinen kirjailija **Connie Francis (s. 1938), yhdysvaltalainen poplaulaja **David J. Francis (s. 1965), sierraleonelainen poliitikko **Dick Francis (1920–2010), brittiläinen jännityskirjailija **Dillon Francis (s. 1987), yhdysvaltalainen elektronisen musiikin tuottaja **Edward Francis (1930–2017), intialainen piispa **Eleanor Francis (1932–2009), Eleanor Helin, yhdysvaltalainen tähtitieteilijä **Emile Francis, "Kissa" (1926–2022), kanadalainen jääkiekkoilija ja valmentaja **Francino Francis (s. 1987), jamaikalainen jalkapalloilija **Freddie Francis (1917–2007), brittiläinen elokuvaohjaaja ja -kuvaaja **George Francis (1896–2008), pitkäikäinen yhdysvaltalainen **Javon Francis (s. 1994), jamaikalainen pikajuoksija ja olympiamitalisti **Julius Francis (s. 1964), brittiläinen nyrkkeilijä **Mark Lewis-Francis (s. 1982), englantilainen pikajuoksija, rattikelkkailija ja olympiavoittaja **Michael Kpakala Francis (1936–2013), liberialainen arkkipiispa **Philip Francis (1740–1818), englantilainen virkamies ja kirjailija **Phyllis Francis (s. 1992), yhdysvaltalainen pikajuoksija ja olympiavoittaja **Ranganathan Francis (1920–1975), intialainen maahockeypelaaja ja olympiavoittaja **Richard Francis-Bruce (s. 1948), australialainen elokuvaleikkaaja **Ron Francis (s. 1963), kanadalainen jääkiekkoilija **Sage Francis, yhdysvaltalainen hip hop -artisti **Sam Francis (1923–1994), yhdysvaltalainen taidemaalari ja taidegraafikko **Samuel Francis (s. 1987), nigerialaissyntyinen qatarilainen pikajuoksija **Sara Francis (s. 2000), suomalainen pikajuoksija **Sebastian Francis (s. 1951), malesialainen piispa **Simon Francis (s. 1985), englantilainen jalkapalloilija **Trevor Francis (1954–2023), englantilainen jalkapalloilija ja valmentaja **Willie Francis (1929–1947), yhdysvaltalainen murhaaja *Francis, taiteilijanimenä: **H. G. Francis, oik. Hans Gerhard Franciskowsky (1936–2011), saksalainen kirjailija **Kay Francis, oik. Katherine Edvina Gibbs (1905–1968), yhdysvaltalainen näyttelijä **Mike Francis, oik. Michele Francesco Puccioni (1961–2009), italialainen laulaja- lauluntekijä. ==Muita merkityksiä== *Francis-turbiini, vesiturbiini *Derrington-Francis, brittiläinen Formula 1 -talli *Lea-Francis, brittiläinen automerkki
Orano

Orano on ranskalainen yritys, joka tuottaa uraania ja rikastaa sitä ydinvoimaloiden polttoaineeksi, kierrättää käytettyä ydinpolttoainetta sekä purkaa vanhoja ydinvoimaloita. Yritys syntyi vuonna 2016, kun Areva-konserni pilkottiin osiin. Ydinpolttoainetta käsittelevän yhtiön nimi oli aluksi New Areva, mutta vuonna 2018 se vaihtoi nimensä Oranoksi. Nimi tulee kreikkalaisen mytologian Uranos-jumalasta, josta on johdettu myös alkuaine uraanin nimi. Oranon suurimmat omistajat ovat Ranskan valtio, joka omistaa 45,2 prosenttia Oranosta, sekä Areva, jonka omistusosuus on 40 prosenttia. Pienempiä omistajia ovat Japan Nuclear Fuel Limited ja Mitsubishi Heavy Industries, jotka molemmat omistavat 5 prosenttia Oranosta, sekä Ranskan atomienergian ja vaihtoehtoisen energian komissio (CEA), jonka osuus on 4,8 prosenttia. Orano on maailman toiseksi suurin uraanintuottaja Kazatompromin jälkeen. Vuonna 2019 Orano tuotti 11 prosenttia maailman uraanintuotannosta. Yhtiön uraanikaivokset sijaitsevat Kanadassa, Kazakstanissa ja Nigerissä. Oranolla on uraanin rikastuslaitos Tricastinissa Ranskassa. Orano on maailman suurin käytetyn ydinpolttoaineen kierrätysyhtiö. La Haguen laitoksella Ranskassa yhtiö erottelee käytetystä polttoaineesta kierrätyskelpoiset materiaalit ja jätteen. Meloxin laitoksella Ranskassa Orano valmistaa kierrätetystä plutoniumista ja uraanista MOX-polttoainetta. == Lähteet == Luokka:Ranskalaiset teollisuusyritykset Luokka:Kaivosyhtiöt Luokka:Uraani Luokka:Ranskalaiset valtionyhtiöt
Salomon Ek

Salomon Ek (Hiitola) (15. elokuuta 1826 – 1908)Geni: Salomon Matinpoika Ek Viitattu 23.1.2021. oli suomalainen maanviljelijä ja valtiopäivämies. Ek oli talollinen Saloisista eli Salosta ja edusti Salon tuomiokuntaa talonpoikaissäädyssä valtiopäivillä 1863–1864. Ek joutui keskeyttämään valtiopäivätyönsä sairastumisen takia. Hän toimi myöhemmin Oulussa koneenkäyttäjänä ja Raahessa kelloseppänä. == Lähteet == Luokka:Suomalaiset maanviljelijät Luokka:Suomalaiset kellosepät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1826 syntyneet Luokka:Vuonna 1908 kuolleet
Kaarlo Ekberg

Kaarlo Ekberg (1860 Rautalampi – ?) oli suomalainen maanviljelijä ja valtiopäivämies. Ekberg kävi Jyväskylän lyseota, palveli sitten sotaväessä ja ryhtyi maanviljelijäksi ja liikemieheksi. Hän oli Leppävirran tuomiokunnan edustaja talonpoikaissäädyssä valtiopäivillä 1899, 1900 ja 1905–1906. Viimeksi mainituilla valtiopäivillä hän oli valitsijamiesten varamies, rautatievaliokunnan jäsen ja lakivaliokunnan varajäsen. Hän piti esillä varsinkin rautatieasioita. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1860 syntyneet Luokka:1900-luvulla kuolleet
Alejandro Rejón Huchin

Wilberth Alejandro Rejón Huchin (Mérida, Yucatán, 18. toukokuuta 1997) on meksikolainen runoilija, kulttuuripäällikkö ja toimittaja. Tecoh kansainvälisen runofestivaalin perustajajohtaja Yucatán. Osa hänen teksteistään on käännetty arabiaksi, italiaksi, romaniaksi, kreikaksi, ranskaksi, katalaaniksi ja bengaliksi.http://www.elem.mx/autor/datos/122130 Meksikon kirjallisuuden tietosanakirja == Julkaistuja kirjoja == *Course of a cut portrait, Argentina, Editora Buenos Aires Poesia, 2019.https://elsolweb.tv/entrevista-al-poeta-alejandro-rejon-huchin/ Sanomalehti El sol, Kolumbia *The broken water of dreams, Yhdysvallat, toimituksellinen, Primigenios, 2020.https://sanluis.eluniversal.com.mx/cultura/30-09-2020/universo-de-letras- cancion-del-sueno-por-alejandro-rejon-huchin El Universal -lehti. *Relámpago de sed , Chile, toimituksellinen, Andesgraund, 2020.https://www.yucatan.com.mx/imagen/alejandro-rejon-lanza-su-segundo-libro- de-poemas Yucatan-sanomalehti, Meksiko https://diario16.com/entrevista-al- poeta-alejandro-rejon-huchin/ sanomalehti 16, Espanja == Lähteet == ==Aiheesta muualla== Luokka:Vuonna 1997 syntyneet Luokka:Elävät henkilöt Luokka:Meksikolaiset runoilijat
Välimeren alue

Välimeren alue tarkoittaa Välimeren ympärillä olevia maa-alueita. Kolmen mantereen rajaama ja 21 maata käsittävä Välimeren alue ulottuu aina Gibraltarilta Adrianmeren pohjukkaan. Alue on yksi maailman suosituimmista risteilykohteista Karibian jälkeen. Tärkeimpiä Välimeren alueella sijaitsevia maita ovat Espanja, Portugali, Italia ja Turkki. Välimeren alueella vallitsee välimerenilmasto: kesät ovat kuumia ja kuivia, talvet leutoja mutta sateisia. Alueella kasvavia kasveja ovat muun muassa viinirypäle, sitrushedelmät ja oliivi. Lämmin ja vähäsateinen kesä houkuttelee turisteja pohjoisesta. Tunnettuja Välimeren lomasaaria ovat Espanjan Mallorca, Italian Sisilia sekä Kreikan Kreeta ja Ródos. Nykyään nouseva ilmiö Välimerellä ovat maastopalot lämpenevän ilmaston vuoksi. Etenkin Espanjassa ja Kreikassa on ollut viime vuosina valtavasti suuria maastopaloja, jotka ovat saaneet aikaan mittavia tuhoja. == Lähteet == Luokka:Välimeri
Callidium

Callidium on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 40 lajia.Global Biodiversity Information Facility (GBIF): Callidium Suomessa suvun lajeista on tavattu kolme: Harmojäärä (Callidium coriaceum), papintappaja (Callidium violaceum) ja viherjäärä (Callidium aeneum).Laji.fi: Callidium == Lajeja == *Viherjäärä (Callidium aeneum) *Callidium angustipennis *Callidium antennatum *Callidium californicum *Callidium cicatricosum *Harmojäärä (Callidium coriaceum) *Callidium frigidum *Callidium hoppingi *Callidium juniperi *Callidium leechi *Callidium powelli *Callidium pseudotsugae *Callidium rufipenne *Callidium schotti *Callidium sempervirens *Callidium sequoiarium *Callidium texanum *Callidium vandykei *Callidium violaceipenne *Papintappaja (Callidium violaceum) *Callidium viridocyaneum == Lähteet == == Aiheesta muualla == *iNaturalist: Suku Callidium *ITIS: Callidium *University of Michigan, Animal Diversity Web (ADW): Callidium *Iowa State University, Bug Guide: Genus Callidium * Pherobase: Semiochemicals of Genus Callidium Luokka:Sarvijäärät
Sinijärv

Sinijärv voi tarkoittaa seuraavia: == Järven nimenä == * Sinijärv, järvi Virossa Jõgevan kunnassa * Sinijärv, järvi Virossa Väike-Maarjan kunnassa == Sukunimenä == * Karl Martin Sinijärv (s. 1971), virolainen kirjailija ja Viron kirjailijaliiton puheenjohtaja * Riivo Sinijärv (s. 1947), virolainen poliitikko Luokka:Järvien täsmennyssivut Luokka:Luettelot henkilöistä sukunimen mukaan
Renato Tosio

Renato Tosio (s. 16. marraskuuta 1964 Sankt Gallen) on sveitsiläinen uransa päättänyt jääkiekkomaalivahti. Hän aloitti uransa aikuisten tasolla EHC Churin joukkueessa Sveitsin NLB-liigassa kaudella 1979―1980. Hän oli myös nostamassa Churia NLB:sta pääsarjatasolle 1984 ja 1986. Churin pudottua kauden 1986―1987 päätteeksi jälleen takaisin NLB-liigaan Tosio vaihtoi Churista SC Bernin joukkueeseen, jossa pelasi kevääseen 2001 asti. Urallaan Tosio voitti Sveitsin mestaruuden neljästi vuosina 1989, 1991, 1992 ja 1997. Hänet palkittiin myös NLA-liigan parhaana maalivahtina Jaques Planten nimeä kantavalla palkinnolla vuosina 1989―1991 ja vielä neljännen kerran vuonna 1997. Maajoukkueessa Tosio oli vakiokasvo vuodesta 1980 vuoteen 1998. Ensimmäiset arvokisansa hän pelasi vuoden 1981 alle 18-vuotiaiden EM-turnauksessa. Vuodenvaihteessa 1981/1982 Tosio debytoi myös alle 20-vuotiaiden MM-joukkueessa. Aikuisten tasolla hän pääsi edustamaan Sveitsiä B-ryhmän MM-turnauksessa 1986 pelaten turnauksessa Olivier Ankenin kakkosmaalivahtina yhden ottelun. Vuoden 1988 Olympiaturnauksessa Calgaryssa Tosion rooli oli olla joukkueen kolmas maalivahti eikä hän päässyt pelaamaan lainkaan. Vuoden 1990 B-ryhmän MM- kisoissa asetelma oli kääntynyt jo toisin päin ja Tosio oli joukkueen suvereeni ykkösmaalivahti, Ankenin pelatessa viimeisessä MM-turnauksessaan vain yhdessä ottelussa. Viimeiset MM-kisansa Tosio pelasi vuoden 1997 B-ryhmän MM-kisoissa. Samana vuonna hän oli Sveitsin maalivahtina myös Olympiakarsintaturnauksessa. Seuraavalla kaudella Tosio pelasi vielä seitsemän maaottelua, mutta ei tullut valituksi enää MM-joukkueeseen. == Uran jälkeen == Pelaajauransa paketoituaan Tosio toimi EHC Churin urheilujohtajana kauden 2001–2002. Seuraavalla kaudella hän toimi NLB-liigassa Thurgaun maalivahtivalmentajana ja oman toimen ohessa samassa roolissa myös seuran alle 20-vuotiaiden joukkueessa sekä alasarjajoukkue Pikes Oberthurgaun joukkueessa. Tämän jälkeen Tosio oli sivussa valmennustehtävistä aina vuoteen 2015, jolloin hän ryhtyi Churin alle 17-vuotiaiden joukkueen apuvalmentajaksi. Vuodet 2016–2018 hän toimi Churin alle 20-vuotiaiden joukkueen apuvalmentajana. Tosion pelinumero #31 on jäädytetty SC Bernissä. == Lähteet == * === VIitteet === Luokka:Sveitsiläiset jääkiekkomaalivahdit Luokka:Vuonna 1964 syntyneet Luokka:Elävät henkilöt
Viljoen

Viljoen on muun muassa seuraavien eteläafrikkalaisten henkilöiden sukunimi: * Constand Viljoen (1933–2020), kenraali ja afrikaanerinationalistinen poliitikko * Gerrit Viljoen (1926–2009), tiedemies ja poliitikko * Marais Viljoen (1915–2007), Etelä-Afrikan valtiollinen presidentti vuosina 1979–1984 * Sunette Viljoen (s. 1983), keihäänheittäjä.
Paltto

Paltto on saamelainen sukunimi. == Tunnettuja Palttoja == * Anni-Saara Paltto, suomensaamelainen toimittaja * Aslak Paltto, suomensaamelainen toimittaja * Kirsi Paltto (s. 1974), norjansaamelainen kääntäjä, opettaja, kirjailija ja yrittäjä * Kirste Paltto (s. 1947), suomensaamelainen kirjailija.
Diana Penty

Diana Penty (s. 2. marraskuuta 1985 Bombay, Maharashtra, Intia) on intialainen malli ja näyttelijä, joka esiintyy hindinkielisissä elokuvissa. Hän aloitti mallin uransa Elite Models Indian listoilla vuonna 2005. Hän saavutti myös kansainvälistä menestystä. Saatuaan useita elokuvatarjouksia Penty teki ensiesiintymisensä romanttisessa draamakomediassa Cocktail vuonna 2012. Elokuva oli menestys ja hän sai positiivista palautetta roolisuorituksestaan. Muutaman vuoden tauon jälkeen Penty näytteli karkurimorsianta romanttisessa komediassa Happy Bhag Jayegi (2016), joka nousi hitaan alun jälkeen menestykseksi. Seuraavaksi hän näytteli vankilaelokuvassa Lucknow Central (2017), toimintadraamassa Parmanu: The Story of Pokhran (2018) ja Happy Bhag Jayegin jatko-osassa Happy Phirr Bhag Jayegi (2018). == Filmografia == Vuosi Elokuva Rooli Muuta 2012 Cocktail Meera Sahni 2016 Happy Bhag Jayegi Harpreet ”Happy” Kaur 2017 Lucknow Central Gayatri Kashyap 2018 Parmanu: The Story of Pokhran Kapteeni Ambalika Bandopadhyay/Nakul Happy Phirr Bhag Jayegi Harpreet ”Happy” Kaur 2019 Khandaani Shafakhana Sunita Erikoisesiintyminen laulussa ”Sheher Ki Ladki” 2021 Shiddat Salute Malajalaminkielinen elokuva == Lähteet == == Aiheesta muualla == * * Luokka:Intialaiset mallit Luokka:Intialaiset näyttelijät Luokka:Vuonna 1985 syntyneet Luokka:Elävät henkilöt
Ion Storm

Ion Storm, L.P. oli yhdysvaltalainen pelitalo. Yhtiön perustivat John Romero ja Tom Hall vuonna 1996, jotka olivat aikaisemmin töissä id Softwarella. Eidos Interactive rahoitti yhtiötä vuodesta 1996 vuoteen 2001. Ion Stormin vuonna 2000 julkaistun Daikatanan epäonnistumisesta huolimatta samana vuonna julkaistiin toinen yhtiön kehittämä videopeli Deus Ex, jota on pidetty yhtenä parhaista videopeleistä. Yhtiöllä oli konttorit Dallasissa ja Austinissa. Dallasin konttori suljettiin vuonna 2001 ja Austinin konttori vuonna 2005. == Pelit == * Dominion: Storm Over Gift 3 (1998) * Daikatana (2000) * Deus Ex (2000) * Anachronox (2001) * Deus Ex: Invisible War (2003) * Thief: Deadly Shadows (2004) == Lähteet == == Aiheesta muualla == * Profiili MobyGamesissa Luokka:Eidos Interactive Luokka:Entiset yhdysvaltalaiset videopeliyritykset
Think Think ja Ah Tsai

Think Think (kiinaksi 想想, Xiǎngxiǎng) ja Ah Tsai (阿才, Ācái) ovat kaksi kissaa, joiden omistaja on Kiinan tasavallan presidentti, Tsai Ing-wen. Think Think on vuonna 2012 syntynyt harmaa kolli. Think Thinkin löysi taiwanilainen parlamentaarikko Xiao Meiqin taifuuni Hualienin tuhojen jäljiltä ja antoi kissan Tsaille. Ah Tsai, joka on oranssi naaras, oli erään maanviljelijän lahja Tsaille vuonna 2016. Aikaisemmin Ah Tsai oli tallikissa taitungilaisella ananasviljelmällä.. Tsai on kertonut, että kissat tulevat toimeen keskenään, vaikka tappelevatkin joskus. Kissat ovat olleet merkittävässä asemassa Tsain vaalimainoksissa. Vuoden 2016 presidentinvaalien naimaton ja yksin kissojensa kanssa asunut Tsai sai osakseen kritiikkiä: Kiinan vapautusarmeijan palveluksessa oleva Wang Weixing kirjoitti Tsain olevan kyvytön johtamaan maata taustansa vuoksi. Seuraavien presidentin- ja parlamenttivaalien yhteydessä monet muutkin ehdokkaat ottivat vaalimainoksiinsa eläimiä. == Lähteet == Luokka:Kuuluisat kissat Luokka:Taiwanilainen yhteiskunta
Västerbyn kartano

Västerbyn kartano () sijaitsee Siuntiossa Uudellamaalla. Kartano on viimeksi erotettu itsenäiseksi tilakseen Tyyskylän kartanosta vuonna 1920. Varhaisimmat kirjalliset lähteet Västerbyn tilasta ovat kuitenkin vuodelta 1531. Västerbyn kartano sijaitsee puukujan päässä pienen puistoalueen keskellä ja kartanolta on näkymä Tjusträskille. == Historia == Västerbyn tilan varhaisin tunnettu omistaja on Suitian kartanolinnan omistanut Erik Fleming, joka mainitaan tilan omistajana vuonna 1531. Kuitenkin vuonna 1564 Västerbyn tila siirtyi Hans Grelsson Silfverpatronille rälssitilana tämän aateloinnin yhteydessä. Vuonna 1713 Västerby, josta oli tullut rustholli, myytiin adjutantti Georg Agricolalle, sillä Västerbyn nimeltä tuntematon rusthollari oli muuttanut Ruotsiin isoavihaa pakoon. Isovihan aikana venäläiset sotilaat tuhosivat Västerbytä pahoin; tilan rakennuksia ja aitoja poltettiin, ikkunat rikottiin, takat ja savupiiput tuhottiin ja irtaimisto ryöstettiin. Isovihan jälkeen Ruotsiin paennut rusthollari kuitenkin palasi ja osti tilan takaisin Agricolalta. Tila mainitaan verokirjoissa jälleen vuonna 1738. Västerby on kirjoitettu myös muodoissa Vesterby ja Westerby. Entinen Päivärinteen koulu on rakennettu Västerbyn kartanon maille. == Päärakennus == Västerbyn kartanon päärakennus on puurakenteinen kaksikerroksinen suorakaiteen muotoinen rakennus, josta erottuu keskellä tornimainen erkkeri. Tämä ”torni” onkin kartanon yksi tunnuspiirteitä. Kartanossa on kaksi savupiippua. == Lähteet == Luokka:Siuntion kartanot Luokka:1531 Luokka:1920
Gündoğmuş

Gündoğmuş on piirikunta Turkin Antalyan maakunnassa. Vuoden 2019 väestönlaskennassa Gündoğmuşin väkiluku oli 7 737. ==Lähteet== ==Aiheesta muualla== Luokka:Antalyan maakunnan piirikunnat
Gustaf Viktor Eklund

Gustaf Viktor Eklund (6. kesäkuuta 1841 Sipoo – 12. tammikuuta 1911 Helsinki)Ylioppilasmatrikkeli 1640–1852: Gustaf Viktor Eklund Viitattu 24.1.2021. oli suomalainen juristi, maanviljelijä ja moninkertainen valtiopäivämies. Eklundin vanhemmat olivat varanimismies, tilanomistaja Anders Eklund ja Anna Lovisa Hindström ja puoliso Karolina Maria Vilhelmina Oelze. Arkkitehti Jarl Eklund oli heidän poikansaKuka kukin on (Aikalaiskirja) 1934, s. 107. Viitattu 24.1.2021.. Eklund tuli ylioppilaaksi Porvoossa 1863 ja suoritti tuomarintutkinnon 1867, varatuomarin arvon hän sai 1870. Eklund ei kuitenkaan ryhtynyt lakimieheksi, vaan oli tilanomistaja Kirkkonummella. Hän edusti Lohjan tuomiokuntaa talonpoikaissäädyssä valtiopäivillä 1877–1878 ja Helsingin tuomiokuntaa valtiopäivillä 1897, 1899, 1900, 1904–1905 ja 1905–1906. Hän kuului useisiin eri valtiopäivävaliokuntiin ja oli valitsijamies kolmilla viimeisillä valtiopäivillä. Kirkkonummella Eklund toimi peräti 24 vuotta kuntakokouksen puheenjohtajana, eroten toimesta vasta vuoden 1909 lopussa. Hänellä oli kunnassa myös muita luottamustoimia ja hän toimi siellä oikeudellisena neuvonantajana. Eklund tunnettiin muun muassa rannikon rautatieyhteyksien rakentamisen puolestapuhujana.Veckobladet, 18.1.1911, no. 4, s. 2. (ruots.) == Lähteet == Luokka:Suomalaiset tuomarit Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1841 syntyneet Luokka:Vuonna 1911 kuolleet
Elias August Tunkelo

Elias August Tunkelo, ent. Ekman-Isotalo (26. syyskuuta 1846 Längelmäki – 8. joulukuuta 1915 Längelmäki)Kuollut. E. A. Tunkelo. Kotimaa, 10.12.1915, no. 97D, s. 1. oli suomalainen maanviljelijä ja valtiopäivämies. Tunkelo oli Isotalo-nimisen ratsutilan omistaja Längelmäellä. Hän oli kunnallismies, joka toimi muun muassa kuntakokousten puheenjohtajana, samoin kuin paikallisen säästöpankin perustajia ja pankin hallituksen jäsen aina kuolemaansa saakka. Längelmäen kunnan edustajana Tunkelo oli mukana suuren adressin lähetystössä 1899. Tunkelolla oli kuusi lasta, mukaan lukien professori E. A. Tunkelo ja pappi Juho Heikki Tunkelo.Ylioppilasmatrikkeli 1853–1899: Ekman (Tunkelo) Emil Aukusti. Viitattu 24.1.2021. Viitattu 24.1.2021. Tunkelo edusti Jämsän tuomiokuntaa talonpoikaissäädyssä valtiopäivillä 1882, 1904–1905 ja 1905–1906. Hän oli ensiksi mainituilla yleisen valitusvaliokunnan ja kahdella viimeksi mainitulla valtiovarainvaliokunnan jäsen. Valtiopäivillä hän osallistui useisiin anomuksiin, jotka koskivat muun muassa kruunun metsätorppia, rautatieyhteyksiä, naisten äänioikeutta ja kouluasioita. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1846 syntyneet Luokka:Vuonna 1915 kuolleet
Dawn (albumi)

Dawn on saksalaisen Eloyn viides studioalbumi. == Kappaleet == Kaikki kappaleet Eloy, sanat Jürgen Rosenthal === A-Puoli === # # ## ## ## ## # # # === B-Puoli === # # # # == Kokoonpano == * Frank Bornemann – sähkökitara, akustinen kitara, laulu * Detlev Schmidtchen – urut, piano, mellotron, MiniMoog, RMI keyboard computer, kitara, taustalaulu * Klaus-Peter Matziol – basso, taustalaulu * Jürgen Rosenthal – rummut, lautaset, kellopeli, gongi, timbaalit, patarummut, puukala, rototom * Sinfoniaorkesteri == Arviot == * Allmusic: http://www.allmusic.com/album/dawn-mw0000469047 ==Lähteet== == Aiheesta muualla == * Dawn discogs.com -sivustolla * progarchives.com -sivustolla Luokka:Vuoden 1976 albumit Luokka:Progressiiviset rockalbumit Luokka:Saksalaiset progressiiviset rockalbumit
Lars Bäckström

Lars Bäckström (1925 Luulaja, Ruotsi – 2006Lars Bäckström, Bibblio.se, viitattu 24.1.2021 ) oli ruotsalainen runoilija, kriitikko ja toimittaja. Hän oli koulutukseltaan filosofian lisensiaatti. Hän edusti runoissaan 1950–1960-lukulaista uusyksinkertaisuutta. Runokokoelmien lisäksi Bäckström julkaisi esseitä ja kirjallisuuskritiikkiä, muun muassa teoksessa Litteraturpolitik (1970). ==Lähteet== Luokka:Ruotsalaiset runoilijat Luokka:Ruotsalaiset kriitikot Luokka:Ruotsalaiset toimittajat Luokka:Vuonna 1925 syntyneet Luokka:Vuonna 2006 kuolleet
Frans Ekqvist

Frans Fredrik Ekqvist (Tammi) (26. tammikuuta 1840 Merimasku – 7. toukokuuta 1914 Laukaa)Geni: Frans Fredric Johansson Tammi Viitattu 24.1.2021. oli suomalainen maanviljelijä ja valtiopäivämies. Ekqvistin vanhemmat olivat Johan Henrik Bohm and Maria Matintytär Häntilä ja puoliso Fredrika Samuelintytär Engström. Vuorineuvos Wäinö Tammenoksa oli heidän poikansa. Ekqvist kävi Jyväskylän seminaarin, mutta ryhtyi sitten maanviljelijäksi. Hän edusti Laukaan tuomiokuntaa talonpoikaissäädyssä valtiopäivillä 1894. Ekqvist oli valtiopäivillä rautatievaliokunnan varajäsen ja osallistui useiden esitysten ja anomusten tekemiseen. Hän oli 1890-luvun lopulla myös jäsen useissa valtion komiteoissa. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1840 syntyneet Luokka:Vuonna 1914 kuolleet
Jugend (aikakauslehti)

Jugend tai Die Jugend oli Georg Hirthin perustama, vuosina 1896–1940 viikoittain ilmestynyt saksalainen kulttuurilehti, joka antoi nimen vuosisadan vaihteessa vaikuttaneelle jugendtyylille (). Lehteä julkaisi Münchenissä Verlag der Jugend. Lehti sisälsi ajankohtaisia kirjoituksia taiteesta ja kirjallisuudesta, ja sitä kuvittivat monet ajan tunnetut taiteilijat, kuten Otto Eckmann, Félix Vallotton ja Heinrich Kley. Ensimmäisen seitsemän vuoden aikana lehdessä julkaistiin yli 250 eri taiteilijan ja kuvittajan töitä. Jugend-lehti antoi useille heistä ensimmäisen mahdollisuuden esitellä töitään. Yhteiskuntapoliittisesti Jugend oli porvarillinen ja konservatiivinen vastine kilpailijalleen Simplicissimus-lehdelle. Jugendin lukijakunta oli liberaalia porvaristoa, joka oli kiinnostunut taiteesta, kirjallisuudesta ja kulttuurista. Arnold Böcklin ja Franz von Stuck vastasivat Jugendin alkuvuosien ulkoasusta ja taitosta. Yksi ahkerimmista kirjoittajista oli Karl Ettlinger, joka kirjoitti lehteen salanimellä ”Karlchen”. Lehden avustajiin kuuluivat esimerkiksi Peter Paul Althaus, Otto Julius Bierbaum, Ludwig Thoma ja Maksim Gorki. Ensimmäisen maailmansodan jälkeen Jugend ei kuitenkaan enää pysynyt ajan hermolla, ja lehden merkitys väheni. Vasta Franz Schoenbernerin tultua päätoimittajaksi vuonna 1926 alkoi lehti jälleen nostaa esiin uusia nuoren sukupolven taiteilijoita. Jugend julkaisi muun muassa Erich Kästnerin ja Kurt Tucholskyn kirjoituksia sekä George Groszin piirustuksia. Jugend joutui kuitenkin vuodesta 1933 lähtien sopeutumaan valtaan nousseen natsipuolueen taidepolitiikkaan. Lehti menetti vähitellen kaiken itsenäisyytensä, ja päätoimittaja Arnold Weiss-Rüthel lähetettiin lopulta Sachsenhausenin keskitysleiriin. Vuonna 1940 lehti jouduttiin lakkauttamaan. == Lähteet == == Aiheesta muualla == Luokka:Jugend Luokka:Kulttuurilehdet Luokka:Saksalaiset aikakauslehdet
Ekqvist

Ekqvist on muun muassa seuraavien suomalaisten henkilöiden sukunimi: * Aki Ekqvist, muusikko ja musiikkituottaja * Eero Ekqvist (1911–1997), kirjailija * Frans Ekqvist (1840–1914), maanviljelijä ja valtiopäivämies * Harri Eljanko, vuoteen 1934 Harold Ekqvist (1900–2001), urheilutoimittaja ja keskimatkojen juoksija * Hilda Ekqvist-Krook (1865–1938), posliinimaalaaja ja posliinimaalauksen opettaja * Kustaa Urkio, aik. Ekqvist (1875–1927), kansakoulunopettaja ja runoilija * Wäinö Tammenoksa, vuoteen 1906 Ekqvist (1870–1943), insinööri ja vuorineuvos * Yrjö Ekqvist (1898–1973), keihäänheittäjä.